LidanRubinov/Halacha-QA huggingface dataset:
שאלה: האם לעבור ישיבה או להשאר ולתמוך: בני לומד בישיבה חרדית באלעד. תלמיד מצטיין כל מבחן 100 מאוד מעריכים ואוהבים אותו בישיבה. לפני כשבועיים דיבר איתי בני על מעבר ישיבה דיברתי איתו בכדי להבין מדוע הוא אומר שלא טוב לו. בדמעות אמר שהוא לא רוצה לצער אותנו אבל הוא רוצה ישיבה יותר פתוחה, כלומר, שיגיע הביתה בשעות המנוחה (הוא מאוד קשור לבית). דיברתי איתו והבנתי שהמהפך ביחס לישיבה בא לפני כחודש עם תחילת החופש הגדול. יכול להיות שיש קשר ישיר עם ההרגשה שכולם בחופש והוא מגיע כל ערב בשעה 10 הביתה והוא בא קצת אוכל מדבר איתנו והולך לישון הוא מרגיש חנוק. יש לציין כי אני תומכת בו בכל החלטה שלנו ואף אמרתי לו שנלך לבדוק ישיבות אחרות באיזור בכדי להקל עליו אני לא רוצה שיישבר. הוא ילד מקסים שלומד נהדר צנוע ועניו. לומד מעבר למה שצריך. לומד מסכות שלמות מבלי לומר למשגיח ולרבנים דבר. פשוט ילד מדהים. מה עושים?
תשובה: חנוך לנער על פי דרכו. כפי שאת מרגישה אותו תלכי עם רצונו ותחזקי אותו. אפשר לעבור ישיבה. העיקר שיהיה יציבות בהחלטה. לחשוב להחליט ואז לא לשנות את ההחלטה בכל יום.
שאלה: ללכת יחפה בבית: האם יש עניין הלכתי האוסר ללכת יחפה בבית? ולאישה בהריון האם יש משהו מסוים לגבי זה?
תשובה: אין איסור ללכת יחף. אמנם יש אזהרות על חשש סיכון שיש בזה ולכן התירו ליולדת אחרי הלידה לנעול נעליים אפילו ביום הכיפורים. כך שזהירות יש בזה, איסור אין כאן. וראוי לאישה בהריון להישמר יותר מאדם רגיל, ומן השמיים ישמרו עלייך מכל מכשול חלילה.
שאלה: מצבה על קבר שאולי שם קבור הנפטר: הסבא רבא נפטר בשנת תש"ה אבל המצבה כבר איננה. באותה חלקה, אולי שליש מהמצבות קיימות, כך שיש נקודות ציון בשטח. המשפחה רוצה להקים מצבה חדשה אבל יש בלגן גדול מאד ברשומי החברה קדישא. הענין "בבדיקה" אצלם כבר מחדש אלול. הח"ק שמו ביטון חדש במקום שחושבים שאולי הסבא רבא נמצא אבל לא בטוחים. הם מרשים להקים מצבה, תוך אזהרה שאולי זה הקבר של מישהו אחר. המשפחה מאד רוצה להקים מצבה על קבר, גם אם לא לגמרי בטוחים שזה המקום הנכון. האם יש סיבה לא להקים שם?
תשובה: תשנו את הנוסח שיהיה כתוב: בחלקה זו או באיזור זה נטמן., במקום הנוסח: פה נטמן.
שאלה: לא הספקתי לקרוא תהילים על הרב אליהו: קיבלתי על עצמי לקרוא ספר תהילים לרפואת הרב אליהו זצוק ל ללא הגבלת זמן ולצערנו ארון ה נשבה והרב נפטר ולא קראתי את התהילים. האם עברתי על נדר? האם יש לי חובה עכשיו לקרוא את מה שקיבלתי על עצמי ולא הספקתי?
תשובה: אין חובה להשלים את קריאת התהילים.
שאלה: ידיעה מוקדמת על שליחת המרגלים : התחבטתי בדברי המדרש שמביא את טעם שינוי השם של יהושע - מהושע ליהושע - יה יושיעך מעצת המרגלים. אם משה ידע ששליחת המרגלים הולכת להיכשל מה העניין לשליחתם מתחילה, הרי מהוספת היו"ד ליהושע מגלה את חששו וקביעתו של משה שהמרגלים הולכים להציע רע. אז מדוע שלחם ועוד שזה היה ביכולתו של משה להחליט לשלוח או לא. מדברי רש"י בריש פרשת שלח - שלח לך - לדעתך". זה היה בכוחו כשם שמביא המדרש במדבר רבה (וילנא) פרשה טז ד"ה ח - "כיון שאמרו למשה נשלחה אנשים לפנינו התחיל משה עומד ותוהא אמר אפשר לי לעשות דבר עד שאמלך בהקב"ה הלך ונמלך א"ל כך וכך בניך מבקשים א"ל הקב"ה אין זה תחלה להם עד שהם במצרים הלעיגו לי שנא (הושע ז) זו לעגם בארץ מצרים למודים הם לכך איני צריך לנסותם שכתוב (דניאל ב) ידע מה בחשוכה ונהורא עמיה שרא א"ל הקב"ה משה יודע אני מה הם אלא אם בקשת שלח לך לעצמך מנין שכן כתיב אלה שמות האנשים אשר שלח משה לתור". ועוד המדרש אומר : במדבר רבה (וילנא) פרשה טז ד"ה ו - "שלח לך אנשים ויתורו (שם במדבר יב) ותדבר מרים ואהרן במשה ואחר כך שלח לך זה שאמר הכתוב (ישעיה מד) לא ידעו ולא יבינו כי טח מראות עיניהם מה ראה לומר אחר מעשה מרים שלח לך אנשים אלא שהיה צפוי לפני הקב"ה שיאמרו לשון הרע על הארץ אמר הקב"ה שלא יהיו אומרים לא היינו יודעין עונש לשון הרע לפיכך סמך הקב"ה הענין זה לזה לפי שדברה מרים באחיה ולקתה בצרעת כדי שידעו הכל עונשו של לשון הרע שאם בקשו לומר לשון הרע יהיו מסתכלין מה נעשה למרים ואף על פי כן לא רצו ללמד לכך נאמר לא ידעו ולא יבינו כי טח מראות עיניהם". משמע שה ידע שיהיה בעיות מדוע לא מנע זאת מהם ועצר את שליחתם שבשל כך אנו עדיין בגלות?
תשובה: : יפפה שאלת. על מעין זה ח אומרים בדרך שאדם רוצה לליך בה מוליכים אותו. אדם מחליט ללכת בדרך מסובכת לא יעזור אם תכפפה עליו דרך אחרת. הוא יעורר את רצונו בצורה אחרת בהזדמנות אחרת. כל עוד שלא יעבור האדם תהליך של התנסות והתגברות הוא לא יבנה את עצו בצורה שתוכל לפטור את הדבר שגורם לאדם להסתבך. חטא המרגלים היה מצב פנימי של חוסר אמונה שאם לא היה מתגלה בשליחת המרגלים היה מתגלה בדרך אחרת כגון במיאון מלכבוש את הארץ או לחלקה. הדרך במקרים מעין אלו לגייס כוחות שיוכלו להתמודד בגבורה עם החולשות. זו היתה כוונתו של משה רבינו שהוסיף ליהושע שם. תפילתו של משה שהעוצמה שהוסיף ליהושע תצליח להתמודד מול החולשה של שאר המרגלים.
שאלה: לימוד ילדים על עניני גאולה ומשיח: אני מלמד יהדות ומקצועות קודש בבית ספר יסודי, בעת האחרונה אני נשאל רבות במהלך השיעור ובהפסקות על ימות המשיח, תחיית המתים, גאולה וכד. שאלתי היא: האם יש לפטור אותם ב "לא יידע אדם היאך יהיו, עד שיהיו", כלשון הרמב"ם, או ללמד בצורה מסודרת ושיטתית מקורות שונים, נבואות וכד בנושא?
תשובה: לומר בדיוק מתי תהיה תחיית המתים ואיך היא תהיה - על זה הרמב"ם אומר שלא יידע האדם איך יהיו עד שיהיו. אבל אפשר לומר באופן כללי שתהיה תחיית המתים, ושאנו מאמינים בתחיית המתים, ושתהיה גאולה ושעם ישראל יישב בארצו ויקיים תרי"ג מצוות.
שאלה: תכנית שצולמה ושודרה בשבת: האם מותר לי לצפות באינטרנט בתכנית שצולמה ושודרה - בשידור חי בשבת (ביום שישי בערב)? (ראיתי שישנה שאלה באתר על תכנית ששודרה בלבד בשבת אך מה לגביי תכנית ששודרה וצולמה בה בעת בשבת, האם אינני נהנת מחילול שבת של יהודי?
תשובה: הכלל הוא שצריך לחכות במוצאי שבת מספיק זמן 'בכדי שיעשו', דהיינו שתהיה שהות מספיקה לבצע את זה לאחר השבת, ואז ניתן לצפות.
שאלה: עמידה בקידוש ונייר אלומיניום בשבת: 1. האם נשים צריכות לעמוד בקידוש בערב שבת, כפי שעומדים הגברים - לפי עדות המזרח? 2. מה דין חיתוך נייר אלומיניום בשבת?
תשובה: 1. דין נשים לגבי קידוש כדין גברים, ששניהם חייבים באותה מידה במצוה זו. 2. אסור לחתוך כל נייר בשבת, כולל נייר אלומיניום.
שאלה: טוסט גבינה בטוסטר בשרי: 1. התבלבלנו בין טוסטר (לא טוסטר אובן) חלבי לבשרי. ובטוסטר הבשרי הוכן טוסט גבינה שהוכן בין שכבות נייר אפיה. האם הטוסטר אסור בשימוש? כיצד ניתן להכשירו? 2.אם שתיתי שוקו שלש שעות אחרי בשר. האם צריך לצום או לתת צדקה? מדובר במי שעבר את גיל הבר מצווה? יצויין שאנו הולכים אחר פסיקה ספרדית
תשובה: צריך להכשיר את הטוסטר, דהיינו, לנקות אותו היטב ואח"כ להפעיל אותו במשך כמה דקות.
שאלה: נוסח אמירת הקדיש: רציתי לברר מהו הנוסח הנכון באמירת קדיש, האם זה יתגדל ויתקדש בפתח או יתגדל ויתקדש בצירה?
תשובה: השאלה היא האם המילים הללו הם בעברית א בארמית. יש מחלוקת בין הפוסקים וקשה להכריע ביניהם. לכן מי שעושה כך לא משתבש ומי שעושה כך לא משתבש.
שאלה: טעימת חמוצים במרכולים: האם טעימת חמוצים במרכולים למיניהם נחשבים לגזל?
תשובה: אם אתה מתכוון לקנות ואתה רוצה לבדוק אם החמוצים טובים או לא, מן הסתם נוח למוכר שאדם יטעם כדי לקנות. אולם אם הטעימה היא לא בשביל לקנות אז אסור.
שאלה: המקור לתפילת "אחינו כל בית ישראל" : מה המקור או מי חיבר את תפילת השבויים "אחינו כל בית ישראל הנתונים בצרה." שאומרים אחרי קריאת התורה?
תשובה: איני יודע מי חיברה אולם היא מופיעה כבר ר רב עמרם גאון ובמחזור ויטרי, וכנראה חוברה בימי הגאונים. ראוי לציין, כי באבודרהם מובא לאומרה בשבת "מברכים" (שבת שלפני ר"ח) ובמחזור ויטרי התפילה מובאת לאחר קריאת התורה של שבת במנחה אולם מנהגנו לאומרה לאחר קריאת התורה בשני וחמישי ולא בשבת. וראה על כך בשו"ת דברי יציב (או"ח סי' עה) שאולי משום המילים "הנתונים בצרה", לפי שלא רצו להזכיר צרה בשבת שאינה יום צרה. ר רב עמרם גאון התפילה מובאת כמנהגנו לאחר קריאת התורה בשני וחמישי, ובשבת "מברכים" מובאת בנוסח שונה מעט. הרב יאיר וסרטיל
שאלה: שירה על חלקי אברים של אויבינו: לכבוד כב הרב בדחילו ורחימו שאלתי בנושא הבאר שהעלתה דם ואברי אויבנו ע"מ להודיע את הניסים שנעשו ע"י הבאר, ובראותנו את הדם והאיברים אמרנו שירה (אז ישיר ישראל את השירה הזאת עלי באר ענו לה), האם אין פה רעקוד על הדם? היה מקרה שהחיזבאללה ניסה לרקוד על דמינו בסחר בחלקי גופות, בדחילו ורחימו, האם לא נכשלנו באותו דבר? חלילה מלחשוב כך אך תורה היא וצריך להבין.
תשובה: הרשעים הארורים האלו באו לפגוע בעם ישראל וההשגחה האלוקית חיסלה אותם. באבוד רשעים רינה ועלינו להודות לה' על כך שעם ישראל ניצל. אם הם לא היו רוצים לפגוע בעם ישראל כל הדבר הזה לא היה בא אליהם. השמחה היא על ההצלה של עם ישראל, כשם שבקריעת ים סוף אנו שמחים על ההצלה של עם ישראל ולא על טביעת המצרים.
שאלה: כמה לשלם על הפלת תפילין: נפלו לי התפילין עם הקופסא שלהם (בלי התפידנית), ואמרו לי שאני צריך לשלם ולא לצום. כמה אני צריך לשלם?
תשובה: לא צריך לשלם אלא לתת צדקה. יש לתת כסף כשיעור סעודה רגילה. 10-20 שקלים לפחות.
שאלה: טעות בכתובת שאינה בתולה: אישה נישאה על דעת בעלה שהיא בתולה, וכך נכתבה כתובתם על כל ההשלכות הרלוונטיות לניסוח ולסכום. לאחר שנות נישואין התוודתה האישה לבעלה כי בעת קידושיהם לא היתה בתולה. מה המשמעות ההלכתית לכך? מהן ההשלכות למעשה שעל הזוג לעשות? אודה על תשובה עם פירוט מקורות הילכתיים.
תשובה: בהנחה ששני הצדדים רוצים להמשיך אורח חיים משותף וכל השאלה היא מה יש לתקן מבחינה הלכתית, יש כאן שני נושאים לדיון: הכתובה ועצם הנישואין. הכתובה- הכתובה שנכתבה אינה תקפה כיון שנכתבה בטעות, על כן יש חובה לכתוב כתובה חדשה. אין ביכולת הבעל "למחול" על טעות שנעשתה ולהשאיר את המצב כמו שהוא. אם רצון האיש והאשה לא לפרסם את העניין, הפתרון המעשי הטוב ביותר הוא לפנות לרושם הנישואים (אין צורך לפנות לבית הדין) ולבקש שיכתוב כתובה חדשה (בטענה שאבדה הכתובה, והרושם יכתוב 'כתובה דאירכסא'). ובמצב כזה הבעל יכול לכתחילה לכתוב לאשה כתובה של מאתיים ככתובת בתולה ולא מנה כאלמנה ואין צורך לערב את הרושם בסיפור המקרה (עיין שתי תשובות באגרות משה: אבן העזר ח"א סי' קא ואו"ח ח"ד סי' קיח ד"ה בדבר כתיבת). נישואין- יש מחלוקת ראשונים אם כשהיה מקח טעות בקידושין והבעל רוצה לקיימה ולא לגרשה, האם צריך לשוב ולקדשה כיון שבטלו הקידושין הראשונים. שיטת הרמב"ם (אישות יא, יז) לפי הרבה אחרונים שאין צריך לקדש מחדש מכך שכתב שצריך לכתוב כתובה חדשה, ואם היה צריך לקדש מחדש מאי קמ"ל פשוט שכותב כתובה חדשה. ובטעמו, כתב הבית מאיר (סוף סי' סח) שעל אף שהיה כאן מקח טעות מקרה זה לא עדיף ממקרה שקידש ונמצא מום באשה ובכל זאת מקודשת מספק (וכך נפסק. שו"ע אה"ע סי' לט סע' ה) והב"י קבע כלל חשוב בס"ס מד' שכל מקום שמקודשת מספק אין צריך לקדש מחדש. מוסיף ההפלאה (קונטרס אחרון סקי"ד) שידוע הכלל שאין אדם עושה בעילתו בעילת זנות ושמטעם זה אפילו כשקידש על תנאי ולא התקיים התנאי צריכה גט, והנידון שלנו לא גרע מכך. חשוב להעיר, שכיון שמדובר בזוג שנשוי זמן רב ויתכן שיש ילדים המגמה היא לא לערוך נישואין מחדש כדי לא להוציא לעז על הילדים, במקרה של זוג צעיר יתכן שיחמירו בדבר לקדש שוב מספק. לסיכום: אין צורך לשוב ולקדש, עם זאת יש לכתוב כתובה חדשה כדי שלא ישהה עם אשתו בלא כתובה. הוספה: יש אריכות גדולה באחרונים וספרות השו"ת וע"כ אוסיף מספר מראי מקומות נוספים לבקשת השואל ולתועלת המעיינים: שו"ע אבן העזר סי' סח סוף סעיף ט ב"ש שם סק"כד במח' הראשונים שו"ת רב פעלים ח"א סי ב (בנושא מי שנשא אשה ורימו אותו שהיא בתולה) שו"ת יביע אומר ח"ב סי' ט (בנושא מי שקידש אשה ומצא שהיא בעולה), הרב ינון זמיר
שאלה: היחס לאנטרופוסופיה: במקום מגורי מתכננים הורים להקים בי"ס אנטרופוסופי-דתי. איני מכיר את המחשבה האנטרופוסופית אולם הבנתי שיש לחשוש לכך שזו ע"ז. האם הגדרה זו נכונה או שמא לא, ובכל מקרה האם שייך לדבר על אנטרופוסופיה ויהדות בכפיפה אחת?
תשובה: המייסד שטיינר היה אנטישמי ונטה לפולחן הטבע שיש בו מוטיב אלילי איןמ שום הצדקרה לפתוח בי"ס דתי ברוחו. אם רוצתים להכניס יותר אהבת הטבע ניתן לעשות זאת במסגרת ביה"ס הדתי הקיים ולא לפרוש למסגרות אחרות
שאלה: ברכה בנושא תפילה: איפה ניתן למצוא ברכה יפה שתכתב על הסידור בשביל תלמידותיי בנושא תפילה?
תשובה: יש ספר של שמחה רז פתגמי חסידים או ספר נוסף מאימורתיו של הרב נחמן, שם ניתן לבחור פתגם על התפלה. יש ספר אורות התפלה שערך הרב נריה מתוך דברי הרב קוק. אם את רוצה משהו מוגדר יותר ניתן שוב לשלוח שאלה.
שאלה: נגיעה בזמן טיפול קוסמטי: האם לי (אני בן.) מותר ללכת לקוסמטיקאית (בת.) לטיפול בפצעי בגרות? יש לציין כי בזמן הטיפול יש מגע.
תשובה: אם אין באפשרותך ללכת לגבר ויש לך הכרח גדול לטפל בפצעים וכדו', מותר,
שאלה: עבודה בשבת במסוף גבול: 1. האם מותר לעבוד בשבת במשטרה במסוף גבול בבן גוריון? 2. האם עדיף לכתחילה למצוא עבודה אחרת שלא כוללת עבודה בשבת?
תשובה: עדיף למצוא עבודה אחרת. בניגוד לצבא, שמדובר בעבודה ביטחונית הכרחית, פה לא מדובר במציאות הכרחית. אם הייתה מדינה מתוקנת היו סוגרים את נמלי התעופה בשבת חוץ ממקרי פיקוח נפש.
שאלה: לא לזרוק כתב מרובע לאשפה: נהגתי לפי הגאון הרב מרדכי אליהו לא לזרוק כתב מרובע לאשפה, אלא בתוך שקית, והשקית השניה של האשפה עצמה, נורא קשה לי לנהוג כך, האם זה נחשב נדר מכיוון שעשיתי כך כבר 3 פעמים? כיצד עלי לנהוג?
תשובה: אם חשבת שכך הדין ועכשיו התברר לך שזה לא, מעיקר הדין אינך צריך הפרת נדרים. אולם אם ידעת שמעיקר הדין זה מותר ובכל זאת קיבלת על עצמך את זה כחומרא - עליך לעשות הפרת נדרים.
שאלה: מעשר כספים מדירה: לאחר החתונה החליטו הורינו לתת לנו מתנה ולקנות לנו דירה מכספם. כמובן שאין באפשרותנו לשלם מעשר כספים משוויה, וגם בשנים הקרובות המצב לא הולך להשתנות. מה עלינו לעשות?
תשובה: אם אינכם יכולים, אתם פטורים ממעשר כספים.
שאלה: אמן באמצע תלמוד תורה : 1. קורה לפעמים שאנחנו באמצע תלמוד תורה ולידנו אומרים קדיש, האם אנו צריכים לענות קדיש? 2. קורה לפעמים שקבוצה מסוימת סיימה ללמוד ואנו ממשיכים בלימוד והם רוצים לקרוא קדיש אך אין להם מספיק אנשים (חסרים 2 נניח), האם 2 מהלומדים איתנו צריכים לקום באמצע הלימוד ולהשלים להם מניין לקדיש?
תשובה: אין להפסיק בלימוד תורה לצורך עניית קדיש שכלל גדול יש לנו העוסק במצוה פטור מן המצוה.
שאלה: ברייתא רבי עקיבא במקום "ברכו": ידוע לי כי המתפלל יחיד ומגיע ל-"ברכו" צריך לומר במקום זאת את הברייתא של רבי עקיבא, והיא גם מופיעה בסידורים לפני תפילת ערבית. שאלותיי: 1. במקרה של תפילת יחיד האם ניתן לומר את הברייתא גם בתפילת שחרית (ולא רק בערבית)? 2. בברייתא מופיע שם השם פעמיים. האם בעת אמירת הברייתא מזכירים בשתי הפעמים שם השם במפורש או את המילה "השם"?
תשובה: רוב הציבור לא נוהגים להגיד זאת, אך אם אתה אומר ניתן לומר את שם ה' במפורש.
שאלה: פסקי האר"י: האם יש משקל מחייב הלכתית לפסקי האר"י ולשיטתו כפוסק כלפי כל הציבור או שמה מדובר בחומרות וסייגים המחייבים רק את ההולכים בשיטתו. לסיכום: האם פסקי הארי נכנסים לדיון ההלכתי או הקבלי?
תשובה: במידה שהפסקים נוגדים את הגמרא אנו הולכים לפי הגמרא. במידה שהם לא נוגדים את הגמרא, אז לפעמים הם חומרות ולפעמים הם יותר מחומרא. יש לבדוק כל פסק לגופו אם הוא על פי הנגלה או הנסתר. אם הוא על פי הנגלה הוא מחייב, ואם הוא על פי הנסתר הוא לא מחייב את כולם. כמובן שגם הפסקים שכן מחייבים, הם מחייבים את הנוהגים לפי פסקי האר"י.
שאלה: כשרות והשגחה: אני מקפיד לאכול רק במסעדות עם הכשר למהדרין בגלל הליקויים שקיימים הרבה פעמים בהשגחה. אני לא מחפש חומרות (זה מספיק קשה לקיים את כל ההלכה הבסיסית) אבל כמה רבנים המליצו לי על זה וגם ראיתי ושמעתי על בעיות שנובעות מחוסר בהשגחה, אז זה נראה לי הדרך היותר אחראי. לאחרונה חשבתי שיכול להיות שיש בעיות דומות עם הפירות וירקות שמוכרים בסופרים ומכולות עם השגחה רגילה של הרבנות המקומית. האם עדיף שאני אפריש תרומות ומעשרות ממוצרים אלו או שזה חשש מוגזם מצידי?
תשובה: אמנם יש סבירות גבוהה שהפרות מופרשים. אך אם אתה רוצה לצאת מכל ספק אתה יכול להפריש.
שאלה: הפיכת כנסיה לבית כנסת: במקום מגוריי (חו"ל) אין לנו מקום קבוע לבית כנסת ולכן התפילות וספר התורה נודדים מבית לבית לשם עריכת התפילות (בשבתות וחגים). לאחרונה הציעו לנו מכנסיה קתולית מקום די מרווח במבנה של בית תיפלתם ובת סמלי של עלויות חשמל וכדומה. האם מותר ואפשר לקיים את בית הכנסת שם? להוסיף, שמדובר על אופן זמני עד שנוכל לגייס את הסכום לשם בנית מקום לבית הכנסת משלנו. למותר לציין, שאין בחדר האמור שום סממן של נצרות וכדומה. אנא תשובה מהירה כי אנחנו מחכים לזה לדעת אם לקבל את ההצעה.
תשובה: ר' משנ"ב סי' קנד שמתיר.
שאלה: מניין תרי"ג מצוות: מוסכם על כלום שיש תרי"ג מצוות, אם כן, מדוע יש בזה כל כך הרבה מחלוקות הרי פה אין "אלו ואלו" שכן הקב"ה נתן רק תרי"ג מצוות?
תשובה: ראשית יש לדעת שישנן בפועל הרבה יותר מתרי"ג מצוות אלא שהרמב"ם בשורשים לספר המצוות מבאר שלא כל המצוות נכללות במנין זה, אע"פ שודאי גם הן מצוות, כמו למשל מצוות כלליות, וישנן מחלוקות על כללי המנייה. כמו כן, יש גם מחלוקות על עניינים מסויימים האם הן מצוות או לא. לגבי דברי ח "אלו ואלו דברי אלוקים חיים", צריך להבין דבריהם בקשר לכל מחלוקות ח, ושאלתך נכונה לגבי מחלוקות רבות ולאו דוקא זו שהעלית. למשל, האם סדר הפרשיות בתפילין הוא כדעת ר"ת או כרש"י? הרי הקב"ה ציווה רק אחת מהאפשרויות? התשובה לכך היא, שישנם צדדים רוחניים לכאן וישנם לכאן. בכל אחד מהאופנים יש את המעלות הרוחניות שלו אלא שלמעשה להלכה צריך להכריע כאחת האפשרויות. כך גם בענייננו, כל המצוות אותן העלו מוני המצוות השונים הן ודאי רצון ה', ובכולן יש טעמים רוחניים והעושה אותן דבק בה'. השאלה היא רק מה הוגדר כמצווה ומה לא, וישנם צדדים רוחניים להגדיר כפי שמגדיר למשל הרמב"ם וישנם גם צדדים רוחניים שונים. הרב יאיר וסרטיל
שאלה: להחזיר תרומה להוצאת ספר: אני עומד להוציא לאור ספר קודש שחיברתי. לאחר שכיסיתי מכיסי הוצאות שונות (עריכה לשונית עיצוב דפים וכדומה), פניתי לאביו של חבר בבקשת תרומה להקדשת הספר לזכר אביו שנפטר, ולאחר שבירר אצלי את הוצאות ההדפסה שעוד נותרו, הסכים לעזור בכיסוי הוצאות אלה, והבטיח תרומה בסך כחמשת אלפים שקל. לאחר מכן פניתי לבית הוצאה של ספרי קודש וקיבלתי מהם הסכמה עקרונית שהם יכסו מכיסם את הוצאות ההדפסה, ואני מתחייב לקנות מהם במחיר הקרן את כל העותקים שלא יימכרו תוך שנה. שאלתי היא אם מחוייב אני לחזור אל אביו של החבר ולהודיע לו על ההסכם הנ"ל, שמא תרומתו ניתנה רק על דעת כיסוי ההוצאות? אוסיף להבהרת התמונה שמנהל בית ההוצאה הסביר לי שלדעתו הצפי הוא שיהיה עליי לקנות חזרה כחמש מאות עותקים שיישארו בידו בעוד כשנה, במחיר של כחמשת ששת אלפים שקלים.
תשובה: לא נראה לי שאתה צריך לחזור אליו.
שאלה: הנחת ספר תורה שני עד לקריאה בו: בבתי כנסת רבים ראיתי שנהוג שביום שמוציאים שני ספרי תורה מניחים את ספר התורה השני במתקן מיוחד לכך. שמעתי שיש פוסקים שיצאו נגד הנהגה כזו. האם ראוי להמשיך במנהג זה? האם ראוי לנהוג כך במקום שאין מנהג כזה? מה הדין להניח את ספר התורה במתקן כזה לאחר סיום הקריאה וגלילתו עד להכנסתו?
תשובה: יותר מכובד שמישהו יחזיק, וכך נהגו בכל הדורות.
שאלה: איך להיות תלמיד חכם?: אני כבר בשיעור ג בישיבה גבוהה אך אני מרגיש שאני קצת מפספס. אני לא רואה שאני מצליח לזכור את כל מה שלמדתי, ק"ו שלא להרגיש שליטה מלאה בחלקים שונים בתורה - הלכה אמונה וגמרא בעיון ובקיאות. אני מבין שכנראה עשיתי טעות והתפזרתי על יותר מדי נושאים במקביל אני רוצה לתקן ו"להתחיל מחדש" בע"ה, ושאלתי היא מה הסדר יום המומלץ? חוץ מסדר בוקר - עיון וצהרים - בקיאות, שכך הם סדרי ישיבתנו, מה ר ערב ומה בהפסקת צהרים וכדו (אני מתבייש לשאול רב בישיבה המלצות), איך אגדל להיות תלמיד חכם?
תשובה: איני יודע מדוע אתה מרגיש שאתה קצת מפספס, כלשונך. מי מצליח לזכור כל מה שהוא לומד? מי בשנה ג' יכול להגיד שהוא שולט שליטה מלאה בחלקים של התורה? אתה לא צריך להתחיל מחדש. אסור לוותר על כל מה שהשגת עד עכשיו. אתה צריך להסתכל בחיוב על השגך כמו שהם ואז ישמר מה שלמדת. תתדבק ברבותיך בישיבה וככל שהקשר שלך איתם יגדל כך תתקדם יותר. רבותיך יתנו לך את העצה הטובה ביותר. חזק ואמץ עלה והצלח.
שאלה: אמירת שם ה  לאחר חצות (במקרים מסוימים): האם מותר להזכיר את שם ה גם לאחר חצות? כי אומרים שמותר להגיד תהלים (עם הזכרת שם ה לאחר חצות),אבל עם זאת יש אומרים שאת ק"ש שעל המיטה אין להזכיר לאחר חצות את שם ה חוץ מקריאת שמע וברכת המפיל. אז, האם מותר להגיד את שם ה לאחר חצות או שלא?
תשובה: אין איסור לומר פסוקים וברכות עם שם ה' בכל שעות היממה. אכתוב לך את הסיבה בדוגמאות שהבאת. לפי הקבלה אין לומדים תורה שבכתב בלילה עד חצות ולכן, למי שנוהג כך, אין לומר תהילים עד חצות. זה לא בגלל אמירת שם ה'. וודאי שמי שלא ילמד משהו אחר מותר לו לומר תהילים. למנהג הספרדים לא מברכים ברכת המפיל לאחר חצות עם שם ה' מאחר ועבר הזמן בו הולכים לישון. וגם זה לא קשור לאמירת שם ה'.
שאלה: מורה נשואה לבנים בתיכון: אני בת 30 נשואה מורה לאנגלית. האם שייך ללמד בנים בגילאי כיתה ז- יב?
תשובה: לכתחילה עדיף שלא.
שאלה: נגינה במזמור ל : נתקלתי בדברי הבית יוסף או"ח סימן נ"א שמצטט בזה הלשון: "כתוב בספר ארחות חיים (הלכות מאה ברכות סי כו) שמזמור ל מצוה למשוך אותו בנגינה ולנגן". האם הכוונה שצריך לנגן בכלי נגינה או האם הכוונה בניגון של שירה? שהרי בדרך כלל מושג הניגון מתייחס לכלי נגינה לא לשיר (מלבי"ם ספר הכרמל).
תשובה: כאן הכוונה ניגון ושירה בפה.
שאלה: היחס למי שהמיר דתו באונס: האם היהודים שהמירו את דתם מאונס ושמרו על אורח חיים דתי בסתר, וגם אלה שלא שמרו עליו אבל מרגישים מחוברים ליהדות וללאום היהודי, צריכים לעבור גיור?
תשובה: הרמ"א כותב שהם צריכים לטבול כדי לקבל עול מצוות אולם ברור שזו חומרה בעלמא והם נחשבים יהודים.
שאלה: חלב ובשר בארוחה אחת: האם ניתן ליטול ידיים והמוציא לארוחה חלבית, ולאחר שטיפת הפה צחצוח שיניים, לאכול מאכל בשרי בהמשך אותה ארוחה או האם יש לברך ברכת המזון לאחר המזון החלבי ולאחר מכן ליטול ידייים שוב ולברך המוציא לקראת המזון הבשרי? (כמובן שלא מדובר על אותו שולחן או בניקוי והחלפת המפה).
תשובה: אין צריך להפסיק בברכת המזון. כך כתב במפורש המגן אברהם באורח חיים סימן תצד, ו על פי השולחן ערוך ביורה דעה סימן פט. לדעת השל"ה והבאר מים חיים יש לברך ברכת המזון.
שאלה: הרגשה של ניתוק מה : אני בחור שלמד בישיבה (קטנה) עד לפני כחודש. עזבתי את הישיבה בגלל שאני לא כ"כ מצליח ללמוד (יש לי כאבי ראש וכד ). היום אני בבית ומשלים בגרויות. לצערי, בכמה חודשים האחרונים, דהינו מאז שאני פחות מצליח ללמוד, אני גם יורד בעבודת ה כמו קדושה ובעניין המצוות. ובכללי, הרגש שלי (דבקות התלהבות במצוות וכד ) מצטמצם. גם בתפילות אני כבר בקושי מצליח להתפלל ואני ממש מרגיש רחוק מהקב"ה. ולכן אני תמיד שואל את עצמי מה מי שלא לומד תורה לא קשור לה בכלל? וגם אני שואל את עצמי למה ה נותן לי את זה הרי אני ממש רוצה ללמוד במיוחד אחרי שאני רואה את העולם הזה שהכל הבל? ועוד שהרבה פעמים אני שואל את עצמי אולי אני עובד על עצמי ואז אני נכנס לעצבות,זה נכון לשאול את זה? וגם אם יש לרב המלצה בשבילי מה כן כדאי לי לעשות (בשנה הבא ואפ עכשיו) אני קצת מתלבט אולי ללכת לישיבה (גבוהה למרות שאני יהיה רק שמינסט) שפחות לומדים בה או ללכת לבנות את א"י מאחזים וכו. וגם אני ישמח אם הרב מכיר את התופעה כמו שיש לי.ומה מי שעבר את זה עשה-האם חוזרים לישיבה אח"כ וכו. ממש!!!
תשובה: מהניסיון שלי יש מקרים שונים. אולם המקרה השכיח וצורת הטיפול השכיחה היא לבנות סדר יום בו יש קצת לימוד וקצת דברם מעשיים. לכן העצה היא לחפש מקום שיש בו שילוב של לימוד ועבודה.
שאלה: ההבדל בין רצח להריגה מסכת מכות: אנחנו לומדים מסכת מכות, מה ההבדל, אם קיים, בין רצח והריגה לפי התורה?
תשובה: זה בעצם ההבדל בין רוצח בשגגה לרוצח במזיד.
שאלה: החלטה לתרום למוסד תורני: החלטתי לתרום סכום מסויים למוסד תורני מסויים. נכנסתי לאתר שלהם כדי לתרום דרך האתר. ואחרי שמילאתי את כל הפרטים, התברר שיש להם תקלה במערכת ואי אפשר לתרום דרך האינטרנט בזמן הקרוב. האם אני מחוייב לתרום את התרומה שרציתי לתרום בכל מקרה?
תשובה: זה נחשב התחייבות. תשלח להם צ'ק בדואר וכתוב עליו למוטב בלבד על מנת שלא ייפול לידיים של מישהו אחר.
שאלה: כסף שנמצא בבגדים במיכבסה: אני עובד במכבסה ורציתי לדעת, האם כסף שנמצא בכיסי בגדים חייבים להשיבו או שהתייאשו ממנו? ואם כן, מאיזה ועד איזה גובה סכום החיוב?
תשובה: הבעלים אינם יודעים שכספם שם ואינם מתייאשים ממנו. לכן כל מטבע שערכה גדול משווה פרוטה (החל ממטבע של 10 אג') חייבת בהשבה. הרב יאיר וסרטיל
שאלה: להנות משמיעת זמר ללא ת : האם פלוני המגיע לאולם ארועים שמופיע בו זמר מפורסם יכול להנות משירת הזמר, להיכנס לאולם או שמותר להקשיב מבחוץ? כמו כן, אם ידוע לו מראש שהאמן מופיע שם מותר לו לבוא ולשמוע?
תשובה: אם מדובר בהופעה שמוכרים עבורה כרטיסים, אין היתר להיכנס ולהנות אלא בת אמנם אם מדובר באירוע כמו חתונה, אפשר להיכנס ולהנות מהנגינה כי הזמר לא נפסד שהרי מכל מקום את שכרו יקבל. אך אם נוכחותך מפריעה לבעלים ביכולתם למנוע את כניסתך לרשותם. בכל אופן, מבחוץ מותר להקשיב ואי אפשר למנוע ממך לעמוד ולהקשיב שזה דומה לזה נהנה וזה אינו חסר. הרב חגי וייסמן
שאלה: כוכב נולד בשבת: האם מותר לראות אחרי שבת בשידור חוזר, תוכנית כוכב נולד שהוקלטה בשבת או שאסור כי זה מעשה שבת שאסור להנות ממנו?
תשובה: אסור משום מעשה שבת.
שאלה: קברי צדיקים לפי הרב קוק: רציתי לשאול אם הרב יוכל להגיד לי מהו יחסו של מרן הרב קוק או הרצי"ה, לגבי תופעת ההשתטחות על קברי צדיקים שרווחת היום גם בקרב הציבור הציוני דתי?
תשובה: ראה משפט כהן ס'י קמז. הוא לא רואה בכך מצוה ואוסר לצאת לחו"ל לשם כך. אך בארץ יש תועלת רוחנית בכך.
שאלה: חמץ שעבר עליו הפסח -אולי: ברשותי מספר חבילות (לא כמות מסחרית, רק בשווי כ 30 ש"ח) של מסטיק של חברת אורביט מלפני חג הפסח האחרון, לא כתוב עליהם שהן כשרות לפסח, רק כשרות אורביט רגילה (הרב ליכטנשטין) האם מותר לאכול מהן, האם יש שיעור להגדרת חמץ שעבר עליו הפסח או שזה בכלשהו?
תשובה: לא נראה לי שזה מוצר שצריך לחשוש, גם אם יש רכיבי חמץ הרי שזה תערובת זעומה.
שאלה: הקשירה לפי הרמב"ם : הרב פסק בשו"ת דברי חברון שצריך ללכת עם תכלת לפי הרמב"ם. ואחרי לימוד שלי איך קושרים את הקשר של הרמב"ם ריאתי שתי שיטות, לחוליות הראשונות והאחרונות. האם חייבים לחבר את הלבן עם התכלת או שאפשר חוליה של סיבוב אחד (לבן) ובצמוד אליו חוליה של שתי סיבובים (תכלת)?
תשובה: אפשר לחבר את החוט הלבן והתכלת לחוט אחד על ידי קשירה לכתחילה.
שאלה: להחזיר חוב ממעשר כספים: א. לפני כמה שנים למדתי במדרשה.קיבלנו הנחה ללימודים אך הם אמרו שבעז"ה בעתיד כשיהיה כסף אז שנחזיר. האם יש אפשרות כיום להחזיר מכספי מעשר? ב. האם סתם כך מותר לשלם על מדרשה מכספי מעשר? ג. ומה הדין לגבי שיעורי תורה בכלל בנוגע לת ממעשר?
תשובה: אין לשלם חובה מכספי מעשר אם יש מספיק כסף, ורק אם דחוקים בפרנסה אפשר להקל, ובלבד שיש לתת גם לצדקה ולא את הכל לצורך תשלומי החוב אפילו אם הת לצורך שיעור תורה.